Diari Oficial de la Generalitat Valenciana


Sumari del DOGV 5193, del 07-02-2006 (2006/1012)

Notificació a Corina Dudas de la sentència dictada en l'assumpte civil número 1.141/2005.
-----------------------------------------------------------------------------------------

### Dades del document

Número de DOGV
:   5193

Data del DOGV
:   07-02-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/1012


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació a Corina Dudas de la sentència dictada en l'assumpte civil número 1.141/2005. [2006/Q1012]  
Procediment: assumpte civil 1.141/2005  
Montserrat Isabel Cabrera, secretària del Jutjat de Primera Instància número 7 de Castelló de la Plana.  
En el juí a què es fa referència s'ha dictat la resolució el text de la qual, literalment, diu així:  
«Interlocutòria número 81/2006  
Castelló de la Plana, 19 de gener de 2006  
Antecedents de fet  
1. En data 14 d'octubre de 2005, Lidón Calvo Forner, lletrada habilitada de la Generalitat Valenciana en representació de l'entitat pública a la qual fan referència els articles 172, 173 i 176.2 del Codi Civil d'acord amb la Llei Orgànica 1/1996, de 15 de gener, de Protecció al Menor, i disposició addicional primera de la Llei 21/1987, d'11 de novembre, va presentar una sol·licitud de proposta d'adopció prèvia de la menor d'edat Andrea Amira Dudas.  
2. Admesa a tràmit la sol·licitud, es va registrar amb el número 1.141/2005, al qual van prestar el seu consentiment els adoptants, es va procedir a l'audiència de la mare biològica (no constava la filiació paterna), la qual no va comparéixer malgrat estar citada en la deguda forma a través d'edictes pel fet de resultar-ne ignorat el parador i haver resultat infructuoses les diligències practicades per a indagar el seu domicili.  
3. El ministeri fiscal va informar en el sentit de considerar procedent l'adopció de la menor d'edat pel fet de concórrer els requisits legals, segons l'informe de data 16 de gener de 2006.  
Fonaments jurídics  
Únic. L'article 175 del Codi Civil exigix per a l'adopció que l'adoptant siga major de 25 anys i que tinga, almenys, 14 anys més que l'adoptand, i requerix que este siga menor d'edat no emancipat. L'article 176 determina que per a iniciar l'expedient d'adopció és necessària la proposta prèvia de l'entitat pública a favor de l'adoptant o adoptants que l'esmentada entitat haja declarat idonis per a l'exercici de la pàtria potestat. El Codi Civil en l'article 177 manifesta que: .haurà de consentir l'adopció, en presència del jutge l'adoptant o adoptants., i establix, així mateix, que .hauran d'assentir a l'adopció en la forma establida en la Llei d'Enjudiciament Civil: 2. Els pares de l'adoptand que no es trobe emancipat, tret que estigueren privats de la pàtria potestat per sentència ferma o incursos en causa legal per a esta privació.. D'acord amb l'article 177.3 del Codi Civil .hauran de ser simplement oïts pel jutge: els pares que no hagen sigut privats de la pàtria potestat, quan el seu assentiment no siga necessari per a l'adopció.. L'article 1.825 de la Llei d'Enjudiciament Civil de 1881, vigent d'acord amb el que disposa la disposició derogatòria única de la Llei d'Enjudiciament Civil, de 7 de gener de 2000, establix que totes estes actuacions es practicaran amb la intervenció del ministeri fiscal, que haurà d'emetre el corresponent informe. L'article 108 del Codi Civil determina que .la filiació matrimonial i la no matrimonial, així com l'adoptiva, produïxen els mateixos efectes, d'acord amb les disposicions d'este Codi.; i l'article 109 del mateix cos legal disposa que .la filiació determina els cognoms d'acord amb el que disposa la llei..  
En este cas concorren tots els requisits exposats abans, ja que tal i com es desprén de la documental que consta en actuacions, tant els adoptants com l'adoptanda tenen les edats requerides per la llei. S'han observat també els tràmits exigits. Els adoptants han consentit l'adopció mitjançant les compareixences de data 27 d'octubre de 2005, i s'ha practicat l'audiència de la mare biològica (que es va dictar a través d'edictes, sense que compareguera a l'adiament).  
El ministeri fiscal va informar favorablement pel que fa a la procedència de l'adopció tal com consta documentat en la causa. Per tot això cal constituir l'adopció en els termes sol·licitats, amb les conseqüències inherents a esta constitució, guardant la necessària reserva sobre la identitat dels adoptants, a fi d'evitar que la família d'origen siga sabedora de la identitat dels nous pares adoptius.   
Part dispositiva: atés el que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana.  
Acorde: l'adopció de la menor d'edat Andrea Amira Dudas (nascuda a Castelló de la Plana, en data 6 de maig de 2004, i inscrita al Registre Civil d'esta població, en la secció I, al tom 656, pàgina 115) a favor del matrimoni proposat pel Consell d'Adopció de Menors (expedient número 75/2001), tot això en interés de la menor. Determineu els cognoms de la menor en la forma legalment establida.  
Una vegada siga ferma esta resolució, notifiqueu mitjançant exhort a l'encarregat del Registre Civil de Castelló de la Plana a fi que procedisca a la inscripció de l'adopció al marge de la inscripció de naixement dels adoptats, després d'això s'arxivarà este expedient.  
Notifiqueu esta resolució al promotor de l'expedient, a la mare biològica i al ministeri fiscal, i feu-los saber que contra esta resolució s'hi pot interposar un recurs d'apel·lació en el termini de cinc dies. Per a la notificació a la mare Corina Dudas, en parador ignorat, es publicaran edictes al tauler d'anuncis d'este jutjat i en el Diari Oficial de la Generalitat Valenciana.  
Uniu esta resolució al llibre d'actuacions definitives d'este jutjat, i deixeu-ne un testimoniatge en actuacions.  
Esta és la meua interlocutòria, que pronuncie, mane i firme».  
Atés el desconeixement de l'actual domicili o residència de la mare biològica Corina Dudas, s'ha acordat la publicació del present edicte en el Diari Oficial de la Generalitat Valenciana, per a portar a efecte la diligència de notificació d'interlocutòria dictada en les presents actuacions a la mare biològica Corina Dudas.  
Castelló de la Plana, 19 de gener de 2006.. La secretària judicial: Monserrat Isabel Cabrera.